tartuNLP/wikipedia-smugri-20251201 huggingface dataset:
Quillacollo

Quillacollo on kaupunki Boliviassa Cochabamban departementissa. Kaupungissa oli 117 859 asukasta vuoden 2012 väestönlaskennassa.
Ilmasto.
Quillacollossa on Köppenin ilmastoluokituksen mukaan keskileveysasteiden aroilmasto. Vuoden keskilämpötila on noin 18 °C ja keskimääräinen sademäärä 590 millimetriä. Marraskuu on lämpimin kuukausi. Silloin vuorokauden keskilämpötila on noin 21 °C. Viilein kuukausi on heinäkuu, jolloin keskilämpötila on noin 14 °C. Sateisin kuukausi on tammikuu, jolloin sataa keskimäärin noin 160 millimetriä. Kesäkuu puolestaan on kuivin kuukausi. Silloin keskimääräinen sadanta on 2 millimetriä.
Montero (kaupunki)

Montero on kaupunki Boliviassa Santa Cruzin departementissa. Kaupungissa oli 107 298 asukasta vuoden 2012 väestönlaskennassa.
Ilmasto.
Monterossa on Köppenin ilmastoluokituksen mukaan savanni-ilmasto. Vuoden keskilämpötila on noin 24 °C ja keskimääräinen sademäärä 1 270 millimetriä. Marraskuu on lämpimin kuukausi. Silloin vuorokauden keskilämpötila on noin 27 °C. Viilein kuukausi on heinäkuu, jolloin keskilämpötila on noin 20 °C. Sateisin kuukausi on tammikuu, jolloin sataa keskimäärin noin 220 millimetriä. Elokuu puolestaan on kuivin kuukausi. Silloin keskimääräinen sadanta on 36 millimetriä.
Riberalta

Riberalta on kaupunki Boliviassa Benin departementissa. Kaupungissa oli 78 773 asukasta vuoden 2012 väestönlaskennassa.
Ilmasto.
Riberaltassa on Köppenin ilmastoluokituksen mukaan savanni-ilmasto. Vuoden keskilämpötila on noin 27 °C ja keskimääräinen sademäärä 1 680 millimetriä. Syyskuu on lämpimin kuukausi. Silloin vuorokauden keskilämpötila on noin 28 °C. Viilein kuukausi on heinäkuu, jolloin keskilämpötila on noin 25 °C. Sateisin kuukausi on tammikuu, jolloin sataa keskimäärin noin 270 millimetriä. Heinäkuu puolestaan on kuivin kuukausi. Silloin keskimääräinen sadanta on 15 millimetriä.
Warnes

Warnes on kaupunki Boliviassa Santa Cruzin departementissa. Kaupungissa oli 77 668 asukasta vuoden 2012 väestönlaskennassa.
Ilmasto.
Warnesissa on Köppenin ilmastoluokituksen mukaan savanni-ilmasto. Vuoden keskilämpötila on noin 24 °C ja keskimääräinen sademäärä 1 280 millimetriä. Marraskuu on lämpimin kuukausi. Silloin vuorokauden keskilämpötila on noin 27 °C. Viilein kuukausi on kesäkuu, jolloin keskilämpötila on noin 21 °C. Sateisin kuukausi on tammikuu, jolloin sataa keskimäärin noin 210 millimetriä. Elokuu puolestaan on kuivin kuukausi. Silloin keskimääräinen sadanta on 42 millimetriä.
No Pizza

No Pizza Oy oli osa Kotipizza Group -konsernia. Kansainvälisille markkinoille ja nuorille asiakkaille suunnatun No Pizza -ravintolakonseptin oli tarkoitus tulla ravintolaketjuksi "master franchising" -yhteistyöllä, jossa ulkomainen kumppani olisi saanut joko maa- tai kaupunkikohtaisen lisenssin. Ketjun konsepti perustui hapanjuuripizzaan (sour dough), johon käytettiin runsaasti lähi- ja luomuraaka-aineita.
No Pizza lopetti toimintansa maaliskuussa 2020. 
Historia.
Ensimmäinen No Pizza -ravintola avattiin kesäkuussa 2018 Helsingin keskustassa sijaitsevan Citycenter-kauppakeskuksessa. 
No Pizzan liikevaihto ensimmäisenä kokonaisena kuukautena, heinäkuussa 2018, oli 50 000 euroa.
Tuotteita.
No Pizzan konsepti perustui muun muassa tuoreutta painottaviin täytteisiin ja raaka-aineisiin ja Fazerin kanssa kehitettyyn sourdough-taikinasta tehtyyn pizzapohjaan.Taikina paistettiin 380-asteisessa uunissa ja paiston jälkeen yli puolet täytteistä lisättiin pizzaan tuoreena tiskillä asiakkaan edessä. 
Ovaalinmuotoisten pizzojen täytteisiin kuuluivat muun muassa kantarellit, kuusiöljy, loimulohi, paahdettu kana, peruna, porosalami, puolukka ja wings-kastike. Täytteet hankittiin paikallisesti, esimerkiksi helsinkiläistä Brie-juustoa, kuusamolaista emmentalia ja suonenjokelaista sinihomejuustoa. Pizzasta oli myös makea versio, makea jättiläinen, jonka täytteisiin kuului suklaa-pähkinä-jogurttitahnaa ja banaania. Ravintolassa myytiin muun muassa ranskalaista roseeviiniä ja Stadin Panimon No Pizzalle kehittämää pale ale-olutta. 
Markkinointi.
No Pizzan konsepti perustui muun muassa vastuullisuutta selkeästi erottuvaan visuaaliseen ilmeeseen ja asiakaskokemukseen.Ravintola poikkesi perinteisestä pizzeriasta muun muassa sillä, että keskellä ravintolaa oli niin kutsuttu Black Box, musta kuutio, joka toimi keittiö- ja baaritilana. Ravintolalle oli tehty oma soittolista Spotifyn yrityksille suunnatun palvelun kanssa, jossa No Pizzalle oli luotu kokonaan oma, sen brändiin ja arvomaailmaan sopiva soittolista.
No Pizza -brändi rakennettiin N2 Marketing -mainostoimiston kanssa ja ketjun sisustusilmeen suunnitteli Futudesignin Risto Wikberg. Brändi sanoi ei monelle "huonolle asialle", kuten käteisellä maksamiselle, tarpeettomille lisäaineille, ruokahävikille, muovikasseille, mutta kyllä "hyville asioille", kuten vastuullisesti tuotetuille raaka-aineille.
Aleksi Rantamaa

Aleksi Ilkka Tapani Rantamaa (s. 24. heinäkuuta 1993 Turku) on suomalainen toimittaja ja tubettaja. Hän työskenteli Ylen Kioski-palvelussa vuosina 2015-2024. Tubettajana hänen taiteilijanimensä oli Mentaalisavuke.
Rantamaa aloitti tubettamisen Mentaalisavuke-käyttäjänimellä 2010-luvun alussa ja oli ensimmäisiä suomalaisia tubettajia. Hänet tunnettiin tubettajana mielipiteitä jakavana, sillä hänen tyylinsä oli muita suomalaisia tubettajia huomattavasti kärjistävämpi, rääväsuisempi ja kiihkeämpi. Hän pyrki itsekin keskustelemaan juuri niistä aiheista, jotka ärsyttivät häntä. Hän itse kutsui itseään ”Suomen vihatuimmaksi tubettajaksi” vuonna 2014.
Rantamaa lopetti tubettamisen vuonna 2015. Syyksi hän kertoi ”kiinnostumisen loppumisen” ja sen, että oli jo ”antanut kaiken Suomitubelle”. Hän on myöhemmin kertonut katuvansa joitain tekemiään Mentaalisavuke-videoita, ja hän on piilottanut useita niistä näkyvistä. Keväällä 2015 hän siirtyi työskentelemään Yle Kioskiin. Yle Kioskin YouTube-kanavan nimeksi vaihdettiin Aleksi Rantamaa marraskuussa 2018, sillä suurimman osan kanavan sisällöstä tuotti Rantamaa.
Rantamaa alkoi tammikuussa 2024 pitää "Isoi juttui" -nimistä podcastia Jesse ”Mauton” Sarkkisen ja Lloyd Libison kanssa.
Yksityiselämä.
Rantamaa kertoi helmikuussa 2023 julkaisemallaan videolla olevansa toipuva alkoholisti. Rantamaan ja hänen kumppaninsa kihlautuivat huhtikuussa 2024 ja heille syntyi lapsi heinäkuussa 2024. Hän kertoi syksyllä 2025 tulleensa uskoon ja liittyneensä Suomen evankelis-luterilaiseen kirkkoon.
SS Scandinavian

SS Scandinavian oli höyrylaiva, joka rakennettiin Harland &amp; Wolffin telakalla, Belfastissa ja otettiin käyttöön vuonna 1898. Alus vaihtoi nimeä ja omistajaa useita kertoja. Se rakennettiin alun perin Dominion Line-varustamolle ja nimettiin New Englandiksi, vuonna 1903 alus siirrettiin White Star Linen omistukseen ja nimettiin Romaniciksi. Vuonna 1912 alus myytiin Allan Shipping Linelle ja sai nimen Scandinavian, joka säilyi uran loppuun asti.
Tausta.
1890-luvun lopulla Dominion Line tilasi kolme alusta Harland &amp; Wolffin telakalta. 
Tekniset tiedot.
SS Scandinavia oli 168 metriä pitkä, leveys oli 18 metriä, syväys oli 13 metriä.
Aluksella oli kaksi nelisylinteristä kolmivaiheista höyrykonetta, jotka oli kytkettynä kahteen potkuriin, ja ne saivat aluksen liikkumaan enintään 15 solmun nopeutta. Aluksessa oli kolme kantta.
Käyttöhistoria.
New England aloitti neitsytmatkansa Liverpoolista Bostoniin 30. kesäkuuta 1898. Dominion Line ja White Star Line siirtyivät vuonna 1902 International Mercantile Marine Co:lle, joka aloitti alusten siirtämisen tytäryhtiöidensä välillä. Valtaosa Dominion Line -yhtiön alusten reiteistä siirtyi pian White Star Linelle. New England teki viimeisen purjehduksensa Liverpoolista Dominioon Dominic Line lipun alla 17. syyskuuta 1903. Pian tämän jälkeen alus myytiin White Star Linelle ja nimettiin uudelleen Romaniciksi. Alus jatkoi Liverpoolin ja Bostonin välisellä reitillä siirryttyään White Star Linen lipun alle.
Romanic siirrettiin uudelle reitille Bostonista Napoliin ja Genovaan 3. joulukuuta 1903.
12. heinäkuuta 1907 Romanic törmäsi 66 tonnin kalastuskuunaari Natalie B. Nickersoniin lähellä Nantucketia. Kuunari upposi törmäyksen johdosta, jolloin kolme sen kahdeksastatoista miehistön jäsenestä menetti henkensä. Romanic otti mukaansa muut selviytyjät.
Ensimmäisen maailmansodan puhkeamisen jälkeen elokuussa 1914 alusta käytettiin joukkojen kuljettamiseen Kanadasta Britanniaan. Vuosina 1917–1918 Scandinavian toimi linjaliikenteessä. Vuonna 1917 kanadalainen Pacific Line osti Allan Linen. Laivan vapauduttua sotilaspalveluksesta Scandinavian teki ensimmäisen matkansa uuden omistajan lipun alla 22. elokuuta 1918 Liverpoolin ja New Yorkin välillä. Kolme kuukautta myöhemmin alus siirrettiin Liverpool – St John -reitille.
Toukokuussa 1920 alus siirrettiin jälleen Antwerpen – Southampton – Quebec – Montreal-reitille, mutta vuoteen 1922 mennessä tällä reitillä oli monta muuta alusta ja Scandinavian poistettiin palveluksesta heinäkuussa. Seuraavana vuonna alus myytiin romutettavaksi ja lokakuussa 1923 alus vietiin Hampuriin romutusta varten.
Suippopyrstösorsa

Suippopyrstösorsa ("Anas georgica") on sorsien sukuun kuuluva puolisukeltaja, joka elää Etelä-Amerikassa. Se jaetaan kolmeen alalajiin, joista yksi on kuollut sukupuuttoon.
Koko ja ulkonäkö.
Suippopyrstösorsalla on ruskea pää ja kaula. Nokka on keltainen mustalla kärjellä, ja siinä on musta raita alhaalla keskellä. Pyrstö on ruskehtava ja terävä. Ylempi siipi on harmahtavan ruskea ja toissijaiset siivet mustahkon vihreitä. Suurin osa ruumiista on nahanvärisen ruskeaa vaihtelevankokoisine mustine täplineen. Laji voidaan joskus sekoittaa harmaataviin, mutta se voidaan erottaa nokan keltaisista raidoista, suuremmasta koosta ja taipumuksestaa olla muodostamatta suuria parvia. 
Levinneisyys ja elinympäristö.
Levinneisyys kattaa suuren osan Etelä-Amerikasta, Falklandinsaaret ja Etelä-Georgian. Pienintä alalajia, "Anas georgica georgica"a, on arviolta 1 000–1 500 paria, ja sitä tavataan ainoastaan Etelä-Georgiassa. Alalaji "Anas georgica spinicauda" on yleinen Etelä-Amerikan mantereella Kolumbian eteläkärjestä etelään ja Falklandinsaarilla, ja sitä on lukumäärältään selvästi yli 100 000. "Anas georgica niceforoi"n, jota tavattiin ennen Keski-Kolumbiassa, uskotaan kuolleen sukupuuttoon, koska se on havaittu viimeksi vuonna 1952 (ja luonnehdittu 1946). Suippopyrstösorsien elinympäristö ulottuu ylänköjen järviltä ja soilta alankojen järville ja joille ja avoimen maan rannikoille.
Lisääntyminen.
Pesät tehdään maalle ja peitetään heinällä ja untuvilla. Suippopyrstösorsat piilottavat pesänsä kasvillisuuteen lähelle vettä. Ne munivat neljästä kymmeneen munaa.
Solange Witteveen

Solange Witteveen (s. 6. helmikuuta 1976 Buenos Aires) on uransa päättänyt argentiinalainen korkeushyppääjä. Hänen ennätyksensä 196 cm syyskuulta 1997 on myös voimassa oleva naisten korkeushypyn Argentiinan ja Etelä-Amerikan ennätys.
Witteveen voitti Etelä-Amerikan juniormestaruuden vuonna 1993 tuloksella 175 cm. Olympialaisissa Witteveen kilpaili korkeushyppääjänä kahdesti. Vuoden 2000 kisoissa hän sijoittui sijalle 20 ja neljä vuotta myöhemmin sijalle 23. Molemmilla kerroilla hänen tuloksekseen jäi 189 cm.
Vuoden 2001 Etelä-Amerikan mestaruuskilpailuissa hän hyppäsi 197 cm joka olisi ollut uusi Etelä-Amerikan ja Argentiinan ennätys. Hän kuitenkin narahti doping testissä kielletyistä aineista ja näin hänen suorituksensa hylättiin ja hänelle langetettiin kahden vuoden kilpailukielto.
Yhdysvaltain varapresidentin puoliso

Second Lady of the United States tai Second Gentleman of the United States on Yhdysvaltain varapresidentin puolisosta käytetty epävirallinen englanninkielinen nimitys. Nimitys on harvoin käytetty ja mukailee Yhdysvaltain presidentin puolisosta käytettävää "First Lady of the United States" -nimitystä. 
Varapresidentti Kamala Harrisin puolisosta Douglas Emhoffista käytettiin ensimmäisenä miespuolisena Yhdysvaltain varapresidentin puolisona epävirallista nimitystä "Second Gentleman of the United States""."
Jammun ja Kashmirin konflikti

Jammun ja Kashmirin konflikti on Intian hallituksen ja kashmirilaisten separatistien välinen konflikti. Jotkut ryhmät haluavat Kashmirista itsenäisen ja toiset haluavat liittää sen Pakistaniin. Konfliktissa on vahvoja islamistisia elementtejä. Monet separatistiryhmät ovat tunnistautuneet jihadistiliikkeiksi ja saavat tukea jihadistiliikkeiltä.
Konfliktin juuret ovat kiistassa alueen autonomiasta. Demokraattinen kehitys oli rajoitettua Kashmirissa 1970-luvulle asti. Vuonna 1988 separatistiliikkeet saivat paljon kannatusta Kashmirin asukkailta. Heinäkuussa 1988 Intian hallitukseen kohdistuneet mielenosoitukset, lakot ja hyökkäykset aloittivat konfliktin. Konfliktissa on kuollut tuhansia ihmisiä, mukaan lukien siviilejä.
Intia on syyttänyt Pakistania mujahidinien kouluttamisesta ja tukemisesta. Vuonna 2015 entinen presidentti Pervez Musharraf tunnusti Pakistanin tukeneen separatisteja 1990-luvulla.
Sirénin talomuseo

Sirenin talomuseo on Porlammin kotiseutumuseon sivupiste. Se sijaitsee noin puolen kilometrin päässä kotiseutumuseon museoalueesta. 
Talomuseo on talonpoikaistorppa, joka on rakennettu 1870-luvulla. Siinä on huone ja keittiö. 1900-luvun alussa torppaan rakennettiin toinen huone.
Pihapiirissä oli aikanaan useita ulkorakennuksia, kuten sauna, liiteri, karjasuojia ja lato. Ne purettiin 1950-luvulla. Pihan toisella puolella olevat aitat ovat jäljellä. Pienemmän aitoista, liha-aitan, toi 
Matti Sirén toi pienemmän aitan muuttaessaan Artjärveltä tilalle Porlammiin, jonka hän osti Vestmanilta. Sirén asui tilallaan 1960-luvulle asti. Loppuaikoina tilalla asui myös tytär Aino. Matin lapsenlapset vuokrasivat museolle tilan rakennukset 1965, jolloin jäljellä oleva, osaksi 1800-luvun lopun irtaimisto, siirtyi museon omistukseen.
Vuonna 1995 Porlammin kotiseutumuseo osti rakennukset ja pihapiirin itselleen. Viime aikoina talomuseon irtaimistoa on täydennetty 1900-luvun alkupuolen hengessä. Talon pihamaalla on kaivo ja kylä- ja lautakeinut.
Estrid Ott

Estrid Ott (14. toukokuuta 1900 Kööpenhamina – 19. toukokuuta 1967 Roskilde) oli tanskalainen kirjailija. 
Teoksia.
"Lottien mukana Suomen sodassa (Med Lotterna bag Fronten, 1940)"", "
Pikkulotta Salli (Sally Smaalotte, 1940),
Lofotin Liisa
,Poika etsii kotia
 ja Poika uudella tiellä.
Karen Pence

Karen Sue Pence (o.s. Batten, aiemmin Whitaker, s. 1. tammikuuta 1957 Kansas) on Yhdysvaltain varapresidenttinä vuosina 2017–2021 toimineen Mike Pencen puoliso.
SS Lapland

SS Lapland oli Red Star Line -varustamon matkustaja-alus, joka rakennettiin Harland &amp; Wolffin telakalla. Laivan vesillelasku tapahtui 27. kesäkuuta 1908. Alus näytti ulkoapäin samalta kuin sen sisaralukset Samland, Gothland ja Poland, mutta oli kooltaan huomattavasti suurempi.
Laiva.
Lapland rakennettiin Harland &amp; Wolffin telakalla Pohjois-Irlannin Belfastissa vuonna 1909. Alus oli 184,6 metriä pitkä, 21,5 metriä leveä ja sen huippunopeus oli 17 solmua. Aluksessa oli kaksi savupiippua, neljä mastoa ja kaksi höyrykonekäyttöistä potkuria. Sen kapasiteetti oli 17 540 bruttorekisteritonnia, ja se oli tuohon aikaan suurin Red Star Linen käytössä ollut alus sekä samalla suurin Belgiaan rekisteröity matkustaja-alus.
Laplandiin oli asennettu sähkökäyttöisiä hissejä, jotka eivät olleet tuohon aikaan kovin yleisiä. Aluksessa oli myös kuntosali ja stenografiatoimisto. Lisäksi matkustajilla oli pääsy lasitetulle kävelykadulle.
Historia.
Lapland aloitti 10. huhtikuuta 1909 neitsytmatkansa Belgian lipun alla.Neitsytmatkan reitti kulki Belgian Antwerpenistä Englannin Doverin kautta Yhdysvaltojen New Yorkiin. Alus aloitti viimeisen matkansa tällä reitillä 7. huhtikuuta 1914. 9. tammikuuta 1914 alus kävi Liverpoolin, Englannin ja New Yorkin reitillä.
Titanicin miehistön kotiuttaminen.
Huhtikuussa 1912 White Star Line otti Laplandin väliaikaisesti käyttöönsä tuodakseen Titanicin miehistön eloonjääneet jäsenet Englantiin, kun heidät oli pidätetty Yhdysvalloissa tutkimuksia varten. Lapland saapui Englantiin 28. huhtikuuta, 13 päivää Titanicin uppoamisen jälkeen.
Ensimmäinen maailmansota.
Lapland aloitti 29. lokakuuta 1914 Liverpool-New York -reitillä Yhdistyneen kuningaskunnan lipun alla, jolloin sen omisti Cunard Line. Huhtikuussa 1917 se osui miinaan Merseyssä, mutta pääsi silti Liverpooliin. Kesäkuussa 1917 alus muutettiin joukkojenkuljetusalukseksi.
Sodan jälkeen.
24. marraskuuta 1918 Lapland aloitti ensimmäisen matkansa Compiègnen aselevon jälkeen, purjehtien Liverpoolista New Yorkiin White Star Linen lipun alla. 2. elokuuta 1919 alus aloitti kuudennen ja viimeisen kierroksensa tällä reitillä. 
16. syyskuuta 1919 Lapland siirrettiin Southamptonin – New Yorkin reitille. Se teki tällä reitillä kolme matkaa, viimeisen ollessa 27. marraskuuta 1919.
29. huhtikuuta 1932 alus aloitti viimeisen matkansa Antwerpenin, Southamptonin, Havren ja New Yorkin välillä. Alus romutettiin vuonna 1933 Osakassa, Japanissa.
Brielle

Brielle on kaupunki Etelä-Hollannin provinssissa, Alankomaissa. Vuonna 2018 kaupungin väkiluku oli 17 184 (alustava luku). Brielle sai kaupunkioikeudet vuonna 1306.
SS Pennland (1922)

SS Pennland (aikaisempi nimi SS Pittsburgh) oli vuonna 1922 käyttöön otettu matkustaja-alus, jonka omisti aluksi White Star Line. Vuonna 1925 alus siirtyi Red Star Linen omistukseen nimellä SS Pennland. Pennland vaurioitui niin voimakkaasti vuonna 1941 Kreetassa saksalaisen ilma-aluksen lennon aikana, että ne oli upotettava.
Rakentaminen.
"SS Pennlandin" köli lasketiin marraskuussa 1913 Belfastissa sijaitsevassa Harland &amp; Wolffin telakalla, mutta sodan vuoksi valmistuminen viivästyi. Alus rakennettiin nimellä "Pittsburgh" American Linelle, joka kuului International Mercantile Marine Companylle.
Ensimmäisen maailmansodan puhkeamisen vuoksi aluksen rakentaminen keskeytettiin elokuussa 1914. Aluksen rakentamista jatkettiini vasta 17. marraskuuta 1920. 175-metrisellä aluksella oli kaksi savupiippua, kaksi mastoa, kolme potkuria ja sen huippunopeus oli 15 solmua (27,8 km / h). Alukselle voitiin ottaa 600 ensimmäisenluokan matkustajaa ja 1 800 kolmannenluokan matkustajaia.
Käyttöhistoria.
Aluksen neitsytmatka alkoi 6. kesäkuuta 1922, kun se lähti Liverpoolista Philadelphiaan ja Bostoniin White Star Linen lipun alla. Marraskuussa 1922 alus pelasti italialaisen Monte Grappan miehistön laivan uppoamisen uhkaamana. 
1. joulukuuta 1922 alus aloitti reitin Bremen - Southampton - Halifax – New York, ja 25. marraskuuta 1923 se aloitti ensimmäisen kerran reitin Hampuri - Southampton - Halifax - New York. 
20. tammikuuta 1925 alus vuokrattiin Red Star Linelle, ja sen reitti muuttui Antwerpen – Southampton – Halifax – New York. Samalla alus nimettiin Pennlandiksi, ja se aloitti ensimmäisen matkansa uudella nimellään 2. huhtikuuta 1926 samalla reitillä. 
Tammikuussa 1930 laiva varusteltiin kuljettamaan turisteja ja kolmannen luokan matkustajia. Aluksen uusi reitti, Antwerpen - Havre - Southampton - New York - Havre - Lontoo - Antwerpen, käynnistyi 16. marraskuuta 1934. 
Alus kunnostettiin Kielissä, ja sen jälkeen se aloitti reitin Antwerpen – Southampton–New York 10. toukokuuta 1935. Aluksen viimeinen matka tällä reitillä alkoi huhtikuussa 1939, minkä jälkeen se myytiin Holland America Linelle. 
Alus jatkoi reitillä Antwerpen – Southampton – New York kesäkuussa 1939. 10. maaliskuuta 1940 sen viimeinen siviilimatka oli Antwerpenistä Dunkerquen kautta New Yorkiin. Alus otettiin sotilaskuljetuskäyttöön, ja 25. huhtikuuta 1941 saksalaiset lentokoneet pommittivat pommittivat sitä Ateenan luoteisrannikon läheisyydessä.
Hälytysajoneuvo

Hälytysajoneuvo on ajoneuvo, jonka tehtävänä on vastata hätätilanteisiin. Hälytysajoneuvot ovat Suomessa sairaanhoitopiirien vastuulla, jotka voivat järjestää ne itse, tehdä pelastuslaitoksen kanssa yhteistyössä tai siirtää ne yksityisille yrittäjille. Hälytysajoneuvot saavat yleensä rikkoa liikennesääntöjä päästäkseen hälytyspaikoille mahdollisimman nopeasti. Kuitenkin joissain valtioissa hälytysajoneuvon kuljettaja voidaan silti haastaa oikeuteen, jos kuljettaja osoittaa "harkitsematonta muiden turvallisuuden laiminlyöntiä". 
Suomessa hälytysajoneuvon ohittaessa laitetaan hätävilkut päälle, pidetään oman ajoneuvon nopeus tasaisena ja pysytään omalla ajokaistalla.
Tyypit.
On olemassa useita hälytysajoneuvoja. Hälytysajoneuvoja ovat muun muassa: 
* Poliisiauto 
* Poliisimoottoripyörä 
* SWAT-ajoneuvo
* Poliisipolkupyörä 
* Paloautot (sammutusautot, tikasautot)
* Vuoristopelastusajoneuvo 
* Uimavalvojan ajoneuvo 
* Lentokenttäpaloauto 
* Moottoripyöräambulanssi 
* Ambulanssi 
* Pelastushelikopteri 
Varustus.
Suurin osa hälytysajoneuvoista varustetaan hälytysvaloilla ja sireeneillä, jotka helpottavat hälytysajoneuvojen kulkua ja havainnointia liikenteessä sekä näkyvyyttä onnettomuuspaikalla. 
Paikallisista laeista riippuen ajoneuvot voivat joutua antamaan tietä hälytysajoneuvoille, jotka kulkevat hälytysajossa. Esimerkiksi Utahissa, Yhdysvalloissa hälytysajossa olevalle hälytysajoneuvolle kaikkien ajoneuvojen on annettava tietä ajamalla tien laitaan, pysähtymällä ja odottamalla hälytysajoneuvon ohi kulkemista. Joillain alueilla, joilla tämän tyylisiä lakeja ei ole, silti useat antavat tilaa hälytysajoneuvoille.
Avun pyytäminen.
Monissa maissa hälytysajoneuvot lähetetään yleensä hätäkeskuksesta, joka ottaa puhelut hätänumerosta, kuten 911, 999, 111 tai 112.
Nigerian vaalit 2019

Nigerian vaalit 2019 järjestettiin 23. helmikuuta 2019, kun aikaisemmin ilmoitettua 16. helmikuuta vaalipäivää lykättiin viikolla. Vaaleissa valittiin presidentti, varapresidentti ja kansalliskokous. Vaali oli kuudes joka neljäs vuosi järjestettävä vaali sotilasvallan päättymisen jälkeen vuonna 1999.
Istuva presidentti Muhammadu Buhari valittiin toiselle kaudelle. Oppositiojohtaja Atiku Abubakar kyseenalaisti vaalien rehellisyyden.
Vaalijärjestelmä.
Nigerian presidentti valitaan muunnetulla kahdella äänestyskierroksella. Jos presidentti valitaan ensimmäisellä kierroksella, ehdokkaan on saatava äänten enemmistö ja yli 25 prosenttia äänistä vähintään 24:ssä 36 osavaltiosta. Jos mikään ehdokas ei ylitä tätä kynnystä, järjestetään toinen kierros.
Edustajahuoneen 360 jäsentä valitaan neljäksi vuodeksi, samaan aikaan presidentin kanssa, käyttäen enemmistövaalitapaa vaalipiireissä, josta valitaan yksi edustaja.
Senaatin 109 jäsentä valitaan neljän vuoden toimikaudeksi, samaan aikaan presidentin valinnan kanssa niistä 108 vaalipiireistä, joista valitaan yksi edustaja ja yksi yhden edustajanpaikan vaalipiiri, joka koostuu liittovaltion pääkaupunkialueesta, kaikki enemmistövaalilla.
Presidenttiehdokkaat.
Istuva presidentti Muhammadu Buhari valittiin 29. syyskuuta 2018 pidetyssä puolueen esivaaleissa All Progressives Congressin ehdokkaaksi.
Muut ilmoitetut ehdokkaat ovat:
Universe (vuoden 1994 videopeli)

Universe on Core Designin kehittämä ja julkaisema seikkailupeli. Peli on julkaistu vuonna Amigalle, Amiga CD32:lle ja DOS:lle.
Vastaanotto.
Peli on saanut CU Amiga -lehden arvostelussa arvosanaksi 87/100.
Galvanoimis

Galvanoimis Oy oli vuonna 1903 Tampereelle perustettu metallialan yritys, joka harjoitti kuumasinkitystä ja valmisti lisäksi metallialan tuotteita kuten hevosenkenkiä ja paineastioita.
Yhtiö toimi Tammelan kaupunginosassa Kullervonkadun varrella aluksi Ferrarian konepajan yhteydessä, jossa sillä oli puulämmitteinen sinkityspata ja levynoikaisukone sekä levyntyöstökoneita. Päätuotteena oli galvanoitu kattopelti ja lisäksi valmistettiin galvanoituja sankoja. Toimitusjohtajana oli Norjasta Suomeen muuttanut August Andrésen.
Tampere menetti vuonna 1906 vapaakaupunkioikeutensa ja sen vuoksi yhtiö joutui lopettamaan kannattamattomana galvanoidun kattopellin valmistuksen koska peltilevyjä ei enää voinut tuoda ulkomailta ilman tullia. Tehtaassa valmistettiin tämän jälkeen galvanoituja sankoja ja hevosenkenkiä, joita toimitettiin muun muassa Venäjän armeijalle ja myöhemmin Suomen armeijalle. Lisäksi valmistettiin ohutlevystä erilaisia astioita ja säiliöitä. Suomen sisällissota ja myöhemmin talvi- ja jatkosota aiheuttivat ongelmia raaka-aineiden saannin suhteen, toisaalta yhtiön tuotteilla oli myös kysyntää muun muassa sotakorvaustoimituksien yhteydessä. August Andrésen kuoli 71-vuotiaana 1937 ja tämän jälkeen toimitusjohtajaksi tuli hänen poikansa diplomi-insinööri Alf Andrésen (1916–2014), joka johti yhtiötä vuoteen 1977 saakka.
Vuonna 1952 hankittiin ensimmäinen sähkölämmitteinen sinkityspata, kun yhtiö aloitti vesijohtoverkkojen painevesiastioiden valmistuksen. Vuonna 1972 yhtiön toiminta siirtyi Tampereen Tammelasta Pirkkalaan Teollisuustie 2:een, jossa käyttöön tuli kaksi 50 000 litran sinkityspataa. Lopullisesti Tammelan tehdastiloista luovuttiin 1987. Vuonna 2005 kolmesta käytössä olleesta sinkityspadasta kaksi poistettiin käytöstä, kolmas uusittiin kokonaan ja lisäksi otettiin käyttöön yksi uusi pata. Automaation ansiosta kapasiteetti kasvoi 30 prosenttia, vaikka patojen lukumäärä väheni. 2000-luvun alussa Galvanoimis Oy:n osuus Suomen kappaletavaran kuumasinkityksestä oli noin 10 prosenttia.
Vuonna 2007 Galvanoimis Oy yhdistyi Paimiossa toimineen paineastiavalmistaja Vähäsilta Oy:n kanssa, jolloin uuden yrityksen nimeksi tuli "GaV Group Oy". Galvanoimis Oy:n omistajat Kaj ja Ulf Andrésen päättivät myydä sen, koska omistajien suvussa ei ollut toiminnalle jatkajaa. Vuonna 2015 Aurajoki Oy-konserni osti Gav Group Oy:n Pirkkalan tehtaan liiketoiminnan. Gav Group Oy keskittyi jatkossa paineastioiden suunnitteluun ja valmistukseen. 
Galvanoimis Oy:n entinen tehdasrakennus Kullervonkatu 23:ssa purettiin 2000-luvun alussa ja tilalle rakennettiin asuinkerrostaloja. Vuonna 1949 valmistunut kolmikerroksinen tiili- ja betonirakenteinen toimisto- ja tehdasrakennus oli alkuperäisessä käytössä vuoteen 1987 saakka ja sen jälkeen se oli toimistokäytössä ja myöhemmin tyhjillään. Tampereen opiskelija-asuntosäätiö TOAS aikoi vuonna 2002 korjata rakennuksen opiskelija-asunnoiksi mutta luopui sitten hankkeesta.
Tapio Hirvisuo

Tapio Hirvisuo (23. maaliskuuta 1906 Helsinki – 13. syyskuuta 1983 Helsinki) oli pankinjohtaja, virkamies ja Hämeenlinnan kaupunginjohtaja.
Tapio Hirvisuon vanhemmat olivat johtaja Vihtori Rikhard Hirvisuo ja Hilja Johanna Mäkinen ja puoliso vuodesta 1940 Salli Edita Kakola. Hirvisuo kävi keskikoulun 1922 ja valmistui kauppaopistosta 1925. Hän toimi Helsingin Työväen Säästöpankin kirjanpitäjänä 1925–1926, pankin Hämeenlinnan konttorin johtajana 1927–1937, Lahden kaupunginkamreerina 1937–1952, hoitaen kaupunginjohtajan tehtäviä 1948–1952, ja Hämeenlinnan kaupunginjohtajana vuodesta 1952. Hän oli myös Hämeenlinnan kaupunginvaltuuston jäsen 1931–1933 ja 1937.
Tapio Hirvisuon sisar oli näyttelijä Tuovi Hirvisuo.
Venni Kuosma

Venni Kuosma (14. kesäkuuta 1895 Sääminki – 11. syyskuuta 1953 Helsinki) oli suomalainen urkutaiteilija, pianisti ja musiikkipedagogi.
Venni Kuosman vanhemmat olivat maanviljelijä Juho Kuosma ja Anna Kosonen ja puoliso vuodesta 1924 pianisti Sigrid Holst-Christensen. Pianisti, musiikkipedagogi Kauko Kuosma oli heidän poikansa. Venni Kuosma opiskeli Viipurin kirkkomusiikkiopistossa 1910–1912, Helsingin konservatoriossa 1912–1918, Leipzigin konservatoriossa 1920–1922 ja 1929 sekä Pariisissa 1927. Helsingissä hän toimi pianonsoiton opettajana 1915–1918, Viipurissa 1918–1920 ja edelleen Viipurin kirkkomusiikkiopistossa vuodesta 1922. Viipurin tuomiokirkon urkuri hän oli vuodesta 1930 talvisotaan asti ja sitten Helsingin tuomiokirkon ja Vanhan kirkon urkuri kuolemaansa saakka. Kuosma paitsi antoi lukuisia urkukonsertteja, myös esiintyi pianosolistina ja -säestäjänä.
Silmu Ståhlberg

Silmu Ståhlberg (s. 2006 Kuopio) on suomalainen lapsinäyttelijä. Hän näyttelee muun muassa elokuvissa "Risto Räppääjä ja pullistelija" (2019) Risto Räppääjää ja "Juice" (2018) nuorta Juice Leskistä.
Moreira

Moreira on muun muassa seuraavien henkilöiden sukunimi:
Eki Norvasmaa

Eki Norvasmaa, vuoteen 1932 "Erik Aleksander Nordman" (19. syyskuuta 1902 – 27. toukokuuta 1973) oli suomalainen Tampereella vaikuttanut kauppaneuvos ja Tampereen Saippuatehtaan toimitusjohtaja.
Norvasmaan vanhemmat olivat pankinjohtaja Alex Nordman ja Ida Johansson. Hän pääsi ylioppilaaksi 1922 ja opiskeli aluksi oikeustiedettä kunnes hän otti isänsä kuoltua 1924 vastaan toimitusjohtajan tehtävät Tampereen Saippuatehdas Oy:ssä ja Tampereen Asfaltti Oy:ssä. Norvasmaa sai kauppaneuvoksen arvon 1949.
Tampereen Saippuatehdas toimi alun perin Tammelan kaupunginosassa Ilmarinkadun ja Kaivokadun kulmassa. Vuonna 1932 yritykselle valmistui uusi arkkitehti Jaakko Tähtisen suunnittelema punatiilinen funkistyylinen tehdasrakennus Viinikanojan varrelle Jokikadun ja Oriveden rautatien väliin. Saippuatehdas siirtyi uuteen rakennukseen ja kynttilätehdas puolestaan siirtyi vanhaan Ilmarinkadun tehtaaseen. Vuonna 1938 saippuatehtaalla oli 30 työntekijää ja kynttilätehtaalla kausivaihteluista riippuen 17–46 työntekijää. Sodan jälkeen yrityksen kahdessa tehtaassa oli enimmillään noin 200 työntekijää. Ilmarinkadun tehdas valmisti Suomi-tuotemerkillä kynttilöitä sekä kosmetiikkaa ja Viinikanojan tehdas puolestaan saippuaa, pulvereita ja glyseriiniä. Norvasmaa järjesti jo varhain yrityksen työntekijöille työpaikkaruokailun ja työterveyshuollon. Tampereen Saippuatehdas Oy:n toiminta päättyi 1970-luvun alussa ulkomaisen kilpailun ja Eki Norvasmaan ikääntymisen vuoksi.
Norvasmaa oli muun muassa Tampereen Säästöpankin ja Suomen Saippuatehtailijoiden yhdistyksen hallituksen sekä Vakuutusyhtiö Varman johtokunnan jäsenenä.
Eki Norvasmaa oli naimisissa vuodesta 1930 Inga Ester Kuulan kanssa ja heillä oli kolme lasta. Eki Norvasmaan veli oli ekonomi Leo Nordman (1910–1988) joka oli vuonna 1901 perustetun Tampereen Asfaltti Oy:n toimitusjohtajana veljensä jälkeen vuodesta 1931 vuoteen 1970 saakka jolloin yhtiö lopetettiin. Suomen Kulttuurirahaston Pirkanmaan maakuntarahaston yhteydessä on veljesten lahjoituksista muodostettu "Nordman-Norvasmaan rahasto" joka edistää historiallista ja luonnontieteellistä tutkimusta sekä ympäristökasvatusta.
Sigrid Holst-Kuosma

Sigrid Holst-Kuosma, o.s. Holst-Christensen (8. kesäkuuta 1895 Gylling Tanska – 4. helmikuuta 1972 Helsinki) oli pianisti ja musiikkipedagogi. 
Holst-Kuosman vanhemmat olivat tehtailija Johan Christensen ja Mathilde Holst ja puoliso vuodesta 1924 urkuri Venni Kuosma. Pianisti ja musiikkipedagogi Kauko Kuosma oli heidän poikansa. Holst-Kuosma opiskeli Kööpenhaminan konservatoriossa 1916–1919, Leipzigin konservatoriossa 1921–1924 ja Pariisissa 1927. Hän toimi pianonsoiton opettajana Kööpenhaminassa 1918–1921, Viipurissa 1925–1939 ja Helsingissä Kansankonservatoriossa 1940–1952 ja Sibelius-Akatemiassa 1943–1965. Hän konsertoi sekä Suomessa että ulkomailla ja toimi myös konserttisäestäjänä.
Bieliny (kylä Świętokrzyskien voivodikunnassa)

Bieliny on kylä Bielinyn kunnassa Kielcen piirikunnassa Świętokrzyskien voivodikunnassa Puolassa. Se on Bielinyn kunnan hallintokeskus. Kylässä asui vuoden 2011 väestönlaskennan mukaan 2 569 henkilöä.
Bizoręda

Bizoręda on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin 10 kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan Bizorędassa asui 208 asukasta.
Brzegi

Brzegi on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin kuuden kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan kylässä asui 505 asukasta.
Huub Oosterhuis

Huub (Hubertus Gerardus Josephus Henricus) Oosterhuis (1933 Amsterdam, Alankomaat – 9. huhtikuuta 2023) oli hollantilainen katolinen teologi, pappi ja runoilija. 
Elämänvaiheet ja työ.
Oosterhuis kävi jesuiittojen ylläpitämää lukiota Amsterdamissa ja liittyi 1952 jesuiittoihin. Hän opiskeli filosofiaa, historiaa, kielitiedettä ja teatteritaidetta. Vuonna 1964 hänet vihittiin papiksi ja 1965 hänestä tuli Amsterdamin opiskelijaseurakunnan ("Amsterdamer Studentenekklesia") pappi. Hän osallistui aktiivisesti hengelliseen uudistustyöhön muokkaamalla liturgisia tekstejä ja rukouksia elämänläheiseksi. Joitakin hänen muokkaamiaan tekstejä ei katolinen kirkko kuitenkaan hyväksynyt, esimerkiksi hänen kirjoittamaansa agnostikon rukousta: Jumala, jos sinä olet olemassa, tule meidän joukkoomme.
Vuonna 1969 hänet erotettiin jesuiittayhteisöstä poliittisten kannanottojensa ja selibaatin arvostelun takia. Samalla hänet erotettiin katolisesta kirkosta. Hän kuitenkin jatkoi papin työtä johtaen Amsterdamissa omaa seurakuntaansa, joka oli piispallisen kaitsennan ulkopuolella noin 40 vuotta. Sen ohessa hän keskittyi jumalanpalvelustekstien, runojen ja esseiden kirjoittamiseen ja osallistunut aktiivisesti maansa poliittiseen ja yhteiskunnalliseen keskusteluun. Oosterhuis perusti keskustelukeskuksen "De Rode Hoed" ("Punainen hattu") Amsterdamin vuonna 1989. Rakennus oli entinen Remonstrantin protestanttisen yhteisön turvakirkko 1700-luvulta. Oosterhuis halusi käyttää sitä opiskelijaorganisaationsa kokoontumispaikkana ja perustaa keskustelukeskuksen ja se soveltui myös TV-ohjelmien tekemistä varten. 1970 hän solmi avioliiton.
Hänen liturginen työnsä on vaikuttanut moniin kirkkoihin Alankomaissa. Hän piti puheen kuningatar Beatrixin puolison prinssin Clausin hautajaisissa lokakuussa 2002. Hän oli myös prinssi Clausin henkilökohtainen ystävä.
Vuonna 1998 Oosterhuis sai Amsterdamin kaupungin hopeisen ansiomerkin ja 2000 Amsterdamin vapaa yliopisto (Vrije Universiteit Amsterdam) myönsi hänelle kunniatohtorin arvon liturgisten tekstien kirjoittamisesta. Vuoden 2006 parlamenttivaaleissa Oosterhuis oli sosialistisen puolueen (SP) kannattaja.
Runoilijana ja virsien kirjoittajana Oosterhuis on tullut tunnetuksi kotimaansa ulkopuolella. Hänen virsiään ja rukouksiaan käyttävät niin katoliset kuin protestantit. Tosin joissain katolisissa hiippakunnissa, etenkin Alankomaissa hänen virsiään ei käytetä. Tunnetuin hänen kirjoittamistaan rukouskirjoista on kirja "Bid om vrede" vuodelta 1966. Se on käännetty suomeksi Anna-Maija Raittilan kääntämänä nimellä "Sanasi on lähellä." Hän on kirjoittanut yli 60 kirjaa yli 700 virttä. Hänellä oli myös merkittävä osuus 1973 ilmestyneessä Hollannin reformoitujen kirkkojen virsikirjan "Liedboek voor de kerken" ilmestymisessä.
Oosterhuisin virsiä suomenkielissä virsikirjoissa.
Suomen ev. lut. kirkon virsikirja
Ruotsin kirkon virsikirja
Cantemus
Brzeźno

Brzeźno on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin kolmen kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan kylässä asui 185 asukasta.
Choiny

Choiny on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin 10 kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan Choinyssä asui 19 asukasta.
Chomentów

Chomentów on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin kuuden kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan Chomentówissa asui 410 asukasta.
János Erdélyi

János Erdélyi (1814–1868) oli unkarilainen runoilija, prosaisti ja kriitikko.
Erdélyi suoritti 1841 asianajajatutkinnon, kirjoitti sanomalehtiin kirjallisuuskritiikkiä, tutki kansanrunoutta ja kokosi kansanlauluja. Hänet valittiin 1843 Kisfaludy-seuran sihteeriksi, jossa toimessa ollessaan hän – seuran avulla – käynnisti järjestelmällisen kansanrunouden keräämisen. Hän toimitti vapaustaistelun vuosina vallankumouksellista "Respublica"-lehteä. Hänet valittiin 1851 filosofian professoriksi Sárospatakin reformoituun korkeakouluun ja nimitettiin 1863 saman oppilaitoksen kirjastonhoitajaksi ja kirjallisuudenhistorian professoriksi.
Kansanrunouden alalta Erdélyin julkaisuja ovat "Magyar nepköltési gyüjtemény. Népdalok és mondák" ('Unkarin kansanrunouskokoelma. Kansanlauluja ja tarinoita', 1846–1848), sananlaskukokoelma "Magyar közmondások könyve" (1851), kansansatukokoelma "Magyar népmesék" (1855), "A nepköltészet. Népdalok, népmesék és népmondások" ('Kansanrunous. Kansanlauluja, kansansatuja ja sananlaskuja', 1869). Julkaisuilla oli suuri vaikutus unkarilaisen taiderunouden kehitykseen. Kokoelmat "Erdélyi János kisebb prózái" (1863), "Aesthetikai tanulmányok" (1888) ja "Tanulmányok" (1890) sisältävät kirjallisuushistoriallisia, esteettisiä ja filosofisia kirjoituksia ja arvosteluja. Runokokoelma "Költemények" ilmestyi 1844, viisinäytöksinen näytelmä "Velencei hölgy" ('Venetsialainen nainen') 1851.
Jawór

Jawór on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin kahdeksan kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan Jawórissa asui 169 asukasta.
Karsy

Karsy on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin yhdeksän kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan Karsyssä asui 129 asukasta.
Korytnica

Korytnica on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin seitsemän kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan Korytnicassa asui 758 asukasta.
Lehtoseppä

Lehtoseppä ("Athous vittatus") on seppien (Elateridae) heimoon kuuluva kovakuoriaislaji. Lehtosepän tieteellinen lajinimi "vittatus" tulee sanasta "vittata", joka merkitsee kuvaavasti juovikasta. Lehtoseppä voi kuitenkin olla myös yksivärisen tumma tai vaalea. Tummana lehtoseppä muistuttaa kovasti lounasseppää ("Athous haemorrhoidalis"), mutta on kuitenkin erotettavissa siitä sen tuntosarvien kahden ja kolmannen jaokkeen eripituisuudesta. Lounassepällä nämä ovat saman pituisia. Pituutta lehtosepällä on yleensä 10–14 millimetriä. Lajia on tavattu kaikista Pohjoismaista Suomea lukuun ottamatta ja Baltian maista. Lehtosepän elinympäristöjä ovat vanhat jalopuuta kasvavat lehdot.
Sobków

Sobków on kunta Jędrzejówin piirikunnassa Świętokrzyskien voivodikunnassa Puolassa. Sen hallintokeskus on Sobkówin kylä.
Vuoden 2019 arvion mukaan kunnassa asui 8 466 asukasta. Kunnan asukkaista 18,8 prosenttia oli 0–17-vuotiaita, 64,2 prosenttia 18–64-vuotiaita ja 17,0 prosenttia yli 64-vuotiaita. Sobkówin pinta-ala on 144 neliökilometriä.
Sobkówin kunnan kylät ovat Bizoręda, Brzegi, Brzeźno, Choiny, Chomentów, Jawór, Karsy, Korytnica, Lipa, Miąsowa, Mokrsko Dolne, Mokrsko Górne, Mzurowa, Niziny, Nowe Kotlice, Osowa, Sobków, Sokołów Dolny, Sokołów Górny, Staniowice, Stare Kotlice, Szczepanów, Wierzbica, Wólka Kawęcka ja Żerniki.
Osowa

Osowa on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin viiden kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan Osowassa asui 557 asukasta.
Wólka Kawęcka

Wólka Kawęcka on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin kolmen kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan Wólka Kawęckassa asui 118 asukasta.
Stare Kotlice

Stare Kotlice on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin viiden kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan Stare Kotlicessa asui 195 asukasta.
Mokrsko Dolne

Mokrsko Dolne on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin kolmen kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan Mokrsko Dolnessa asui 253 asukasta.
Mokrsko Górne

Mokrsko Górne on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin kahden kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan Mokrsko Górnessa asui 180 asukasta.
Sokołów Dolny

Sokołów Dolny on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin viiden kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan Sokołów Dolnyssä asui 525 asukasta.
Joshua Uzoigwe

Joshua Uzoigwe (1. heinäkuuta 1946 Umuagu, Abia – 15. lokakuuta 2005) oli nigerialainen säveltäjä ja etnomusikologi.
Uzoigwe soitti lapsena rumpuja ja igbokansan oja-huilua. Hän opiskeli Lagosissa ja Ibadanissa ennen musiikin diplomiin johtaneiden opintojensa (1970–1973) suorittamista Nigerian yliopistossa, Nsukkassa. Stipendin turvin hän pääsi tämän jälkeen Guildhall School of Music and Dramaan, jossa opiskeli vuosina 1973–1977. Valmistuessaan sieltä hän sai vuonna 1977 piano- ja sävellysdiplomit. Vuosina 1977–1981 Uzoigwe opiskeli Belfastin yliopistossa John Blackingin johdolla etnomusikologiaa ja sai taiteiden maisterin (1978) sekä filosofian tohtorin (1981) arvot.
Uzoigwe sai 1970-luvulla Guildhall School of Music and Draman sekä Kalifornian yliopiston (Los Angeles) African Studies Centerin sävellyspalkinnot. Vuosina 1979–1981 hän toimi luennoitsijana Alvan Ikoku Federal College of Educationissa, Owerrissa, ja tämän jälkeen vanhempana luennoitsijana Ifen yliopistossa. Hän työskenteli myös Nigerian yliopistossa, Nsukkassa, ja sai vuonna 1995 apulaisprofessorin sekä musiikin laitoksen johtajan paikan Uyon yliopistosta. 
Tutkijana Uzoigwe julkaisi kirjat "Akin Euba: an introduction to the life and music of a Nigerian composer" (1992) ja "Ukom: a study of African music craftsmanship" (1998) sekä artikkeleita eri lehdissä. Hänen tuotantoonsa kuuluu piano-, kamari- ja orkesteriteoksia. Hänen teoksistaan esitetyimpiä on "Four Igbo Songs", jonka tulkitsijoihin on kuulunut Dawn Padmore. "Royal Procession for African and European instruments" (kantaesitetty Belfastissa 1980) oli merkittävä Uzoigwen afrikkalaisen taidemusiikkityylin kehittymisessä. Orkesteriteosten joukossa on "Lustra Variations" (kantaesitetty Lontoossa 1977). Useimmissa Uzoigwen teoksissa on igbojen ja naapurikansojen kulttuurin ja perinteiden aineksista johdettuja teemoja. 
Uzoigwe kuoli kärsittyään vaikeasta aivoverenkiertohäiriöstä 15. lokakuuta 2005. Hänet haudattiin Umuaguun 5. marraskuuta. Hänen mukaansa nimetty Joshua Uzoigwe African Spirit Award myönnetään afrikkalaisen kulttuurin edistäjille. Uzoigwe oli naimisissa Joanne McGuckinin kanssa vuodesta 1982 tämän kuolemaan (1990). Hänellä oli kolme lasta: Uzo, Nneka ja Ejike.
Sokołów Górny

Sokołów Górny on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin neljän kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan Sokołów Górnyssä asui 427 asukasta.
Wierzbica (Jędrzejówin piirikunta)

Wierzbica on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin neljän kilometrin päässä Sobkówin kunnan hallintokeskuksesta, Sobkówin kylästä. Wierzbicassa asui vuoden 2011 väestönlaskennan mukaan 162 asukasta.
Żerniki

Żerniki on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin kahdeksan kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan Żernikissa asui 281 asukasta.
Nowe Kotlice

Nowe Kotlice on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin viiden kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan Nowe Kotlicessa asui 230 asukasta.
Julius Eriksson

Johan Julius Almanzor Eriksson (22. lokakuuta 1884 Jomala – 14. tammikuuta 1961 Pietarsaari) oli suomalainen toimittaja.
Julius Erikssonin vanhemmat olivat merikapteeni, majakkamestari Johan Viktor Eriksson ja Amanda Eufrosyne Sundblom. Hän pääsi ylioppilaaksi Maarianhaminan reaalioppilaitoksen jatkoluokilta vuonna 1903 ja opiskeli Helsingin yliopistossa.
Eriksson työskenteli "Åland"-lehden avustajana vuosina 1906–1908 ja oli päätoimittajana "Syd-Österbottenissa" vuosina 1909–1914, "Kotka Nyheterissä" vuosina 1914–1918 ja "Jakobstads Tidningissä" ja sen edeltäjässä vuosina 1918–1954. Hänen nimimerkkejään olivat Luffare ja J. E.
Eriksson toimi Kotkan Säästöpankin kamreerina vuosina 1917–1918 ja Pietarsaaren raastuvanoikeuden jäsenenä vuosina 1919–1953. Hän oli Pietarsaaren kaupunginvaltuuston varapuheenjohtaja vuosina 1946–1950 ja puheenjohtaja vuosina 1951–1952. Eriksson toimi ruotsalaisessa kansanpuolueen paikallis- ja piiriosaston puheenjohtajana ja oli suomenruotsalaisten kansankäräjien edustaja vuosina 1946–1952.
Lipa

Lipa on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin yhdeksän kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan Lipassa asui 244 asukasta.
Val-de-Ruz

Val-de-Ruz on kaupunki Luoteis-Sveitsissä Neuchâtelin kantonissa. Siellä on noin 17 000 asukasta. Kaupungin keskuspaikka on Cernier.
Historia.
Kaupunki perustettiin vuoden 2013 alussa, kun 15 Ruzin laakson kuntaa (Boudevilliers, Cernier, Chézard-Saint-Martin, Coffrane, Dombresson, Engollon, Fenin-Vilars-Saules, Fontainemelon, Fontaines, Le Pâquier, Les Geneveys-sur-Coffrane, Les Hauts-Geneveys, Montmollin, Savagnier ja Villiers) yhdistettiin.
Sijainti.
Val-de-Ruz sijaitsee Neuchãtelinjärven pohjoispuolella ja Juravuorten kaakkoisrinteellä, Neuchâtelin kaupungin luoteispuolella ja La Chaux-de-Fondsin kaakkoispuolella.
Liikenne.
Valtatie 20 Neuchâtelista La Chaux-de-Fondsin ja Le Loclen kautta Ranskan rajalle kulkee Val-de-Ruzin kautta.
SBB:n rautatie Neuchâtelista Le Locleen ja Ranskaan kulkee kaupungin kautta.
Staniowice

Staniowice on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin kolmen kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan Staniowicessa asui 453 asukasta.
Niziny

Niziny on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin viiden kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan kylässä asui 41 asukasta.
Miąsowa

Miąsowa on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin seitsemän kilometrin päässä Sobkówin kunnan hallintokeskuksesta, Sobkówin kylästä. Miąsowassa asui vuoden 2011 väestönlaskennan mukaan 568 asukasta.
Szczepanów

Szczepanów on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin yhdeksän kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan Szczepanówissa asui 133 asukasta.
Mzurowa

Mzurowa on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin yhdeksän kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan Mzurowassa asui 550 asukasta.
Sobków (kylä)

Sobków on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Se on Sobkówin kunnan hallintokeskus. Siellä asui vuoden 2011 väestönlaskennan mukaan 1 020 asukasta.
Talliumsulfidi

Tallium(I)sulfidi (Tl2S) on tallium- ja sulfidi-ionien muodostama epäorgaaninen ioniyhdiste. Sitä voidaan käyttää fotosähköisten kennojen valmistukseen.
Ominaisuudet, valmistus ja käyttö.
Huoneenlämpötilassa talliumsulfidi on mustaa levymäisiä kiteitä muodostavaa ainetta, jolla on sinertävä kiilto. Yhdisteen alkeiskoppi on trigonaalinen ja tallium- ja sulfidi-ionit muodostavat kerroksia rakenteessa. Talliumsulfidi on veteen liukenematonta, mutta liukenee kuumiin väkeviin happoihin. Yhdiste hapettuu suhteellisen helposti talliumsulfaatiksi. Talliumsulfidin sähkönjohtavuus riippuu siihen kohdistetun säteilyn aallonpituudesta.
Talliumsulfidia voidaan valmistaa kuumentamalla talliumin ja rikin seosta. Toinen tapa on saostaa sitä veteen liukenevan talliumsuolan liuoksesta ammoniumsulfidin avulla. Yhdistettä käytetään fotosähköisissä kennoissa ja ne ovat tehokkaita seleenikennoihin verrattuna erityisesti säteilyn intensiteetin ollessa alhainen.